text: http://spring96.org/be/news/58229 2012 2012-10-08T13:41:00+0300 2012-10-08T13:41:00+0300 1970-01-01T03:00:00+0300 be http://spring96.org/files/images/sources/statkievich_viktar.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»
  Баранавіцкія грамадскія актывісты 7 кастрычніка наведалі Віктара Паўлавіча Статкевіча, бацьку палітвязня, каб павіншаваць з днём настаўніка. За кубачкам гарбаты гаварылі пра сына Мікалая, разам перачытваючы яго лісты з Магілёўскай турмы, пра сустрэчу апостальскага нунцыя Клаўдзіа Гуджэроцці з палітвязнямі, пра грамадска-палітычнае жыццё ў краіне.
  Статкевіч-старэйшы распавёў гасцям пра вучобу ў Пінскім настаўніцкім інстытуце, пра пачатак працы настаўнікам гісторыі ў вёсцы Парэчча Пінскага раёна. Менавіта тут ён пазнаёміўся з жыццём і дзейнасцю аднаго з стваральнікаў і кіраўнікоў Беларускай Народнай Рэспублікі Раманам Скірмунтам. З цеплынёю Віктара Паўлавіча гаварыў пра стваральную дзейнасць Рамана Скірмунта на карысць беларускага народа, пра добрыя ўспаміны людзей аб славутым беларускім абшарніку.